《合江亭月夜》
清代·余廷灿

绿净月高炯，一碧不可界。空阔危矶，瞪瞰忘欠噫。

矶影入双流，吞吐势欲嘬。波纹复牵挽，风簸如罥絓。

尚恐钓鳌者，一举乘其懈。心口敕六丁，守护严藩砦。

吁嗟何太痴，天与设幽怪。讵比荆关图，十日五日画。

宵分绝声影，衣润浥沆瀣。傲兀坐青空，俯仰发长喟。

作者简介：（1735—1798）湖南长沙人，字卿雯，号存吾。乾隆二十六年进士，官检讨，充《三通》馆纂修，以母老辞官归。家贫，不茍取与。于天文律历句股六书等学，均能贯通，与纪昀、戴震相切磋。有《存吾文集》。